Robinson Crusoe - Defoe, Daniel; Bednár, Alfonz; Hložník, Vincent (Bratislava Tatran, 1978)
Ak by sa vás niekto pýtal, čo by ste si vzali na opustený ostrov, pokojne by to mohol byť aj tento román. Nielen pre svoju dĺžku, ale aj kvôli exotickému cestovaniu Robinsona, ktoré je vo veľkej miere odrazom dobrodružných výprav spisovateľa z konca 17. storočia. Daniel Foe, ktorý si zmenil meno na honosnejšie, bol agentom, preto často menil identity a cestoval rovnako ako jeho hlavná postava. Ten v románe navštívi Londýn, Afriku, Brazíliu aj Trinidad, nevyhne sa potopeniu lode, zajatiu pirátmi, následnému predaniu do otroctva aj stroskotaniu, pri ktorom ako jediný prežije. Ďalšie mesiace života strávi na ostrove snahou odmeriavať čas, budovať príbytok, zaobstarať si jedlo a zdomácňovať zvieratá. V jeden deň sa však stane niečo, čo mu zmení život - na pláži nájde odtlačok ľudského chodidla, dôkaz, že na ostrove nie je sám. Napínavé pátranie potvrdzuje, že Robinson sa ocitol na ostrove kanibalov. Po dramatickom zauzľovaní, počas ktorého zachráni Piatka, jeho otca aj iných ľudí zo stroskotanej posádky, sa po ceste plnej zvratov vracia späť do Anglicka, kde spolu s Piatkom zakladajú spoločnú firmu.
Keywords: anglická literatúra; literatúra pre deti; dobrodružné romány; sfilmovaný príbeh; pre čitateľov od 13 rokov